NK Travnik

**Nogometni klub Travnik** je nogometni klub iz Travnika, Bosna i Hercegovina. Trenutno se takmiči u Prvoj ligi Federacije Bosne i Hercegovine.

Klub je osnovan 1922. godine. Bio je član Premijer lige u njenoj prvoj sezoni 2000-01. Trostruki je osvajač Prve lige FBiH. Nadimak kluba je *Veziri*. Tradicionalne boje su plava i bijela. Domaće utakmice igra na stadionu Pirota.

## Historija 
### Rani period 
U Travniku se počeo igrati nogomet prije Prvog svjetskog rata, kada su postojala dva nogometna tima: *čaršijski* i *gimnazijski*. 1920. godine osnovan je nogometni klub *Bojna*, ali se nije mogao registrovati iz razloga nepostojanja nogometnog saveza. Klub je nastao spajanjem čaršijskog i gimnazijskog tima zahvaljujući nogometnim entuzijastima Jozi Zecu i Zvonimiru Sajki. Nešto kasnije osnovani su i novi klubovi: *Soko*, *Orao*, *JäK*, *Sinđelić*, *Plamen*, te 1893. godine klub *Sloga*, čiji je najveći uspjeh bio pobjeda na turniru provincijskih klubova Bosne i Hercegovine.

### Republika Jugoslavija (1945-1992) 
Drugi svjetski rat je prekinuo kontinuitet igranja nogometa iako su se u Travniku povremeno odigravale utakmice, o kojima je pisao travnički list *Hrvatsko ognjište*. Nakon konačnog oslobođenja Travnika u drugom mjesecu 1945. godine, odigrana je i prva utakmica na igralištu ispred kasarne između selekcija Travničana i vojnika iz Garnizona, među kojima su bili i neki budući politički i sportski funkcioneri. Igrači su igrali u dresovima skrojenim od padobranskog platna i ragbi dresovima dobijenim od humanitarne pomoći. Nakon ove odigrale su se brojne prijateljske utakmice na kojima su nastupali Niko Mihaljević, Slavko Kaurin-Pola, Stipo Bilan, Šerif Burzović-Zvjezdica, Hamdija Sinanović i drugi.

20. augusta 1945. osnovan je nogometni klub "Bratstvo" čiji je prvi predsjednik bio Salih Simičić, a u upravi kluba bili su angažovani i mnogi prijeratni entuzijasti poput Mehmeda Terzića, Ive Beljana, Sabahudina Teskeredžića, Josipa Zeca, Slavka Kaurina, Rizaha Krehića i Saliha Bećiragića. Najveći uspjeh Bratstva je bio plasman u drugu ligu *Zapad* 1966. godine.

U Traniku su svoju karijeru započeli i mnogi poznati nogometaši kao što su Miroslav Blažević, Alojz Renić, Ranko Planinčić, Enver Hadžiabdić, Ezher Hadžiabdić, Milorad Lazović i Bećir Caco.

### Nezavisna BiH 
U sezoni 1994-95. se osniva Prva nogometna liga Bosne i Hercegovine. Naredne sezone Travnik postaje njen član. Sezonu je završio na jedanaestom mjestu sa 37 osvojenih bodova. Naredne sezone je bio 14-ti, da bi u sezoni 1997-98. ispao iz lige. 2000. godine dolazi do osnivanja Premijer lige, a Travnik uzima učešće u prvoj sezoni takmičenja. Međutim, sezonu završava na 15. mjestu i ispada iz lige. Potom dvije sezne provodi u Prvoj ligi Federacije Bosne i Hercegovine, koju osvaja u sezoni 2002-03, te tako ostvaruje plasman u Premijer ligu. U drugi rang ispada ponovo u sezoni 2005-06, da bi u sezoni 2007-08. ponovo postao premijerligaš.

## Uspjesi 
**Prva liga FBiH**
***Datoteka:Cup Winner.png (3):** 1999/00, 2002/03, 2006/07.

**Druga liga FBiH - Zapad**
***Datoteka:Cup Winner.png (2):** 2018/19, 2023/24.

## Plasman po sezonama 
## Poznati igrači 
*  Adis Nurković
*  Emir Hadžiđulbić
*  Nusmir Fajić
*  Mihajlo Bučinski
*  Nebojša Popović
*  Deni Simeunović
*  Haris Redžepi
*  Feđa Dudić
*  Suvad Grabus
* Meho Poparić
*  Haris Bešlija
*  Elvedin Varupa
*  Almir Pliska
*  Aladin Isaković
*  Rusmir Jusić

## Treneri 
*  Dragan Jović
*  Kemal Hafizović
*  Mirza Golubica
*  Esher Hadžiabdić
*  Hajrudin Đurbuzović
*  Nedžad Selimović
*  Mesud Duraković
*  Nermin Bašić
*  Haris Jaganjac
*  Husnija Arapović
*  Elvedin Beganović
*  Edin Prljača
*  Osman Bajrić
*  Adnan Čorbo
*  Adnan Beganović
*  Nihad Ribić

## Vanjski linkovi 
*Službeni sajt 
*NK Travnik soccerway.com
*NK Travnik na transfermarkt.com
*Instagram NK Travnik

## Reference
Kategorija:NK Travnik
Travnik
Travnik
Travnik
Kategorija:1922. u Bosni i Hercegovini